जमीन मालिक अपने मुआवजा के लिए विभाग को आवेदन देंंे : अरुप
रैयती जमीन पर वाटर फिल्टर प्लांट बनाने के मामले में हुई समझौता बैठक
भास्करन्यूज|निरसा
निरसाप्रखंड अंतर्गत भमाल पंचायत में पीएचईडी विभाग द्वारा रैयती जमीन का अतिक्रमण कर उसमें वाटर फिल्टर प्लांट आवासीय परिसर बनाए जाने के मामले को लेकर सोमवार को निरसा विधायक अरुप चटर्जी के नेतृत्व में निरसा प्रखंड कार्यालय स्थित सभागार में समझौता बैठक हुई। बैठक के दौरान पीएचईडी के अधिकारियों ने माना कि यह जमीन किसकी है इसकी जानकारी हमलोगों के पास नहीं है। अगर विभाग द्वारा मामले पर कोर्ट में अपना पक्ष रखा गया है, तो उसकी भी जानकारी हमलोगों को उपलब्ध नहीं है। वहीं जमीन मालिक नीलकंठ चंद्रा ने कहा कि मुझे वाटर फिल्टर प्लांट उजाड़ने की मंशा नहीं है। पीएचईडी द्वारा मेरी जितनी जमीन का अतिक्रमण किया गया गया है उसका मुआवजा मुझे दे। मुआवजे की राशि जमीन का सरकारी दर से चार गुना ज्यादा पैसे होना चाहिए। साथ ही कोर्ट में हुए खर्च का भी भुगतान कर दे तो मुझे जमीन पीएचईडी को देने में कोई आपत्ति नहीं है। इस पर विधायक अरुप चटर्जी ने दोनों पक्षों के बीच मध्यस्थता करते हुए कहा कि जमीन मालिक अपनी जमीन का विवरणी देते हुए कितने रुपए मुआवजा में चाहिए इसका आवेदन विभाग को उपलब्ध करवाए। विभाग के अधिकारी इनके आवेदन को अपने वरीय पदाधिकारियों तक पहुंचा कर जल्द से जल्द इन्हें मुआवजा दिलवाए, ताकि मामले का समाधान हो सके। बैठक में जमीन मालिक नीलकंठ चंद्रा, पीएचईडी विभाग के कार्यपालक अभियंता एसएन राम, एसडीओ सहेंद्र रजक, जेई सुनील कुमार, निरसा बीडीओ अरविन्द कुमार, भमाल पंचायत के मुखिया विजय कुमार आदि मौजूद थे।
hin_Deva hin_Deva awa_Deva hin_Deva